Ir-Regolament tal-Kummissjoni (KEE) Nru 839/93
tas-7 ta’ April 1993
li jemenda r-Regolament (KEE) Nru 2252/92 li jippreskrivi regoli dettaljati għall-applikazzoni ta’ l-iskema speċjali għal-lampun li huwa intenzjonat li jiġi proċessat
IL-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir- Regolament tal-Kunsill (KEE) Nru 1991/92 tat-13 ta’ Lulju 1992 li jistabbilixxi skema speċjali għall-lampun li huwa intenzjonat li jiġi proċessat [1], u b’mod partikolari l-Artikolu 8 tiegħu,
billi l-Artikolu 8 tar- Regolament tal-Kummissjoni (KEE) Nru 2252/92 [2] jippreskrivi regoli dettaljati għas-sottomissjoni u l-approvazjoni ta’ abbozzi ta’ programmi mħejjija minn organizzazjonijiet ta’ produtturi; billi dawk ir-regoli jagħmlu l-implimentazzjoni tal-programm soġġett għall-approvazjoni ta’ dak il-programm mill-awtorità kompetenti nazzjonali; billi, minħabba li wieħed jista’ jagħżaq il-pjanti u jerġa jiżra biss f’ċertu żminijiet tas-sena, dak ir-rekwiżit jista’ jwassal għal dewmien konsiderevoli fl-implimentazjoni tal-programm; billi, għalhekk, għandu jkun preskritt li wieħed jista’ jibda jagħżaq u jerġa jiżra biss qabel ma l-programm li jkun awtorizzat mill-awtorità nazzjonali kompetenti jiġi approvat; billi għandu jkun preskritt li l-awtorizzazjoni għandha tingħata mingħajr preġudizzju għall-approvazjoni ta’ proċeduri tal-programm u l-kontroll preskritt fl-imsemmi Artikolu;
billi l-miżuri msemmija f’dan ir- Regolament huma skond l-opinjoni tal-Kumitat ta’ Ġestjoni għal Prodotti Proċessati minn Frott u Ħxejjex,
ADOTTAT DAN IR- REGOLAMENT:
Artikolu 1
It-tieni subparagrafu ta’ l-Artikolu 8(1) tar- Regolament (KEE) Nru 2252/92 qiegħed jiġi mibdul b’dan li ġej:
"L- implimentazzjoni tal-programm ma jistax jibda qabel dan ta’ l-aħħar ma jiġi approvat mill-awtorità nazzjonali kompetenti. Madanakollu, wieħed jista’ jibda jaħrat il-pjanti u jerġa jiżra qabel ma tingħata l-approvazzjoni fejn dan ikun awtorizzat mill-awtorità nazzjonali kompetenti u mingħajr preġudizzju għall-applikazzjoni tad-dispożizzjonijiet l-oħrajn ta’ dan l-Artikolu."
Artikolu 2
Dan ir- Regolament għandu jidħol fis-seħħ fit-tielet jum wara li jiġi pubblikat fil-Ġurnal Uffiċjali tal-Komunitajiet Ewropej.
Dan ir- Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, fis-7 ta’ April 1995.